ПРИВРЕДНИ САВЕТ ОПШТИНЕ СТАРА ПАЗОВА

**Записник – V седница Привредног савета општине Стара Пазова**

***Датум: 04.03.2020. год****.*

Пета седница новог сазива Привредног савета је одржана 04.03.2020. год. са почетком у 11 часова у Старој Пазови на адреси Трг Зорана Ђинђића бб у Белој згради. На седници су присустволи представници Националне службе за запошљавање , представници привреде и локалне самоуправе.

Листа присутности се налази у Прилогу број 1.

На састанку је предложен следећи дневни ред:

1. Промоција Јавних позива Националне службе за запошљавање,
2. Представљање Јавних позива Покрајинског сејкретаријата за рад и запошљавање,
3. Разно

На самом почетку све присутне је поздравила начелница одељења за привреду Сузана Илић. Представила је госте и захвалила се на великом одзиву.

**Прва тачка - Промоција Јавних позива и активних мера политике запошљавања Националне службе за запошљавање**;

Поводом ове тачке дневног реда говориле су представнице НСЗ Биљана Јаковљевић и Мирјана Весковић. Представиле су финансијски програм и мере за које НСЗ расписује Јавне позиве и конкурсе:

* Додатно образовање и обука,
* Субвенције за запошљавање,
* Јавни радови,
* Мере активне политике запошљавања за особе са инвалидитетом.

Присутнима је представљен програм за стручно оспособљавање за самосталан рад у струци, за који је стечено одговарајуће образовање и да је тај програм намењен незапосленим лицима без радног искуства. Поменути програм се реализује код послодавца који припада приватном сектору док се 30 % укупно планираних у овај програм може ангажовати у јавном сектору и то искључиво за послове у области здравстава, образовања, социјалне заштите и правосуђа. Напоменуто је да НСЗ овај програм финансира најдуже до 12 месеци ако се спроводи на основу Закона, односно до 6,9 и 12 месеци уколико се спроводи на основу правилника. Новчана помоћ за незапослена лица је 25.000,00 за ВСС, 22.000,00 ВШС и 20.000,00 ССС.

Присутни су добили информације које услове мора да испуњава запослени ментор.

Биљана Јаковљевић је говорила о програму приправника и да се исти реализује код послодавца који припада приватном сектору, а НСЗ учествује у финансирању програма најдуже до 6 месеци. Послодавцу се током реализације програма рефундира на месечном нивоу нето зарада лица у износу од 31.000,00 динар, уз припадајући порез и доприносе у трајању до 6 месеци.

О Програму практичних знања говорила је Мирјана Весковић. Напоменула је да програм подразумева стицање практичних знања и вештина кроз обављање конкретних послова заснивањем радног односа код послодавца који припада приватном сектору.

Тема су биле и субвенције за запошљавање незапослених лица из категорије теже запошљивих на новоотвореним радним местима, коме се ове субвенције одобравају као и то ко спада у категорију теже запошљивих.

Невена Живковић, представница покрајинске службе за запошљавање представила је конкурсе које расписује Покрајински секретаријат за рад и запошљавање. Назначила је да је 90.000.000,00 динара издвојено за реализацију активних мера као и који су услови за пријаву на конкурс.

Седница Привредног савета општине Стара Пазова завршена је у 13:30 h.

савета.

Сви присутни чланови ће бити благовремено обавештени о наредној седници Привредног

 Стара Пазова

 04.03.2020. Записничар

 Весна Савић